भारतीय राजनयिक की बेटी ने मांगा 15 लाख डॉलर का हर्जाना  
अमेरिका में एक भारतीय राजनयिक की बेटी ने न्यूयॉर्क प्रशासन के खिलाफ मुकदमा ठोका है और 15 लाख डॉलर हर्जाने की मांग की है।
अमेरिका में एक भारतीय राजनयिक की बेटी ने न्यूयॉर्क प्रशासन के खिलाफ मुकदमा ठोका है और 15 लाख डॉलर हर्जाने की मांग की है। मैनहटन में भारत के वाणिज्य दूतावास में तैनात देबाशीष विश्वास की बेटी कृतिका को अपनी हाई स्कूल टीचर को अश्लील ई−मेल भेजने के आरोप में फरवरी में गिरफ्तार किया गया था।  कृतिका के मुताबिक उसे न सिर्फ 24 घंटे तक हिरासत में रखा गया, बल्कि स्कूल से भी निकाल दिया गया, लेकिन बाद में पता चला कि वह बेकसूर है और टीचर को ई−मेल किसी और छात्र ने भेजा था।  उसने यह भी कहा कि हिरासत के दौरान उसे लंबे समय तक बाथरूम का इस्तेमाल नहीं करने दिया गया, कूलर पर मतली किए जाने के कारण वह उससे पानी नहीं पी सकती थी और रात भर उसे ठंड लगती रही, क्योंकि उसे दिया गया कंबल इस कदर गंदा था कि वह इसे इस्तेमाल नहीं कर सकती थी।  कृतिका का कहना है कि असली गुनहगार का पता चलने के बावजूद उसे गिरफ्तार नहीं किया गया। कृतिका के वकील ने न सिर्फ टीचर, बल्कि प्रिंसि पल को भी हटाने की मांग की है।